Γραμματόσημα και ταχυδρομική ιστορία της Ανατολικής Ρωμυλίας

δεξιά|μικρογραφία|196x196εσ|Το σχέδιο των γραμματοσήμων του 1881 και του 1884 αναφέρει το όνομα της επαρχίας στα Ελληνικά, Βουλγαρικά, Τουρκικά και Γαλλικά. Χρησιμοποιεί 4 αλφάβητα: ελληνικό, Κυριλλικό, Αραβικό, Λατινικό.
Η Ανατολική Ρωμυλία ή Ρουμελία ήταν μια αυτόνομη επαρχία (βιλαέτ) στην Οθωμανική αυτοκρατορία από το 1878 έως το 1908. Ωστόσο, ήταν υπό Βουλγαρικό έλεγχο από το 1885 (βλέπε Βουλγαρική ενοποίηση). Την επαρχία θυμούνται στην εποχή μας οι Φιλοτελιστές για την έκδοση γραμματοσήμων από το 1881, αν και μια ταχυδρομική κάρτα εκδόθηκε τοπικά για εσωτερική χρήση ήδη το 1880.

αριστερά|μικρογραφία|187x187εσ|Επισήμανση "R.O" σε ήδη επισημασμένο me "ROUMELIE ORIENTALΕ" oθωμανικό γραμματόσημο (έκδοσης σχεδιαστή Duloz).

Η Συνθήκη του Βερολίνου του 1878 προέβλεπε την έκδοση ειδικών γραμματοσήμων για την Ανατολική Ρωμυλία από την Οθωμανική αυτοκρατορία. Ωστόσο, αργούσαν να το κάνουν αυτό. Το 1880, εν μέρει ως αντίδραση στην τοπική καρτ ποστάλ, η οθωμανική κυβέρνηση έστειλε τουρκικά γραμματόσημα αξίας περίπου 50.000 γροσίων με επισημανση "ROUMELIE ORIENTALΕ" σε oβάλ.  Η κυβέρνηση της Ανατολικής Ρωμυλίας βρήκε αυτά ως μη ικανοποιητικά στην παρουσίαση της επαρχίας ως αυτόνομης περιοχής, και αρνήθηκε να τα εκδώσει.[1] Επιτεύχθηκε συμβιβασμός, εκδόθηκαν και οι δύο εκδόσεις στις 16 Ιανουαρίου 1881. 

Οι επισημάνσεις στα οθωμανικά γραμματόσημα έγιναν τοπικά. Πρώτα ήταν ένα "R.O.", που επισημάνθηκε τόσο σε κανονικά οθωμανικά γραμματόσημα όσο και σε ήδη είχαν την οβάλ επισήμανση. Αυτό έγινε στην Φιλιππούπολη. Επιπλέον, χρησιμοποιήθηκε μερικές φορές ένα σχέδιο με γραμμές: όλες αυτές οι επισημάνσεις είναι σπάνιες και συχνά πλαστογραφούνται. [3]

Τα γραμματόσημα που εκτυπώθηκαν ειδικά για την Ανατολική Ρωμυλία χρησιμοποιούσαν στοιχεία σχεδιασμού από τα υπάρχοντα οθωμανικά γραμματόσημα, και διαφέρουν από αυτά με την ελληνική επιγραφή Ανατολική Рωμυλία επάνω από την "Οθωμανική αυτ." και με γαλλικές και βουλγαρικές επιγραφές του ονόματος με μικρά γράμματα κατά μήκος της αριστεράς και δεξιάς πλευράς. Το 1884, εκδόθηκε ένα γραμματόσημο 5 παράδων και ένα των 10 παράδων μίας δεύτερης σειράς αυτού του σχεδιασμού, με αλλαγμένα χρώματα.   Υψηλότερες αξίες για τη σειρά του 1884 ετοιμάστηκαν, αλλά δεν εκδόθηκαν.[1] Και οι δύο αυτές εκδόσεις, του 1881 και του 1884, εκτυπώθηκαν στην Κωνσταντινούπολη. Οι περισσότεροι από αυτούς τους τύπους είναι αρκετά κοινοί, αλλά οι διαφορές οδόντωσης μπορεί να τρομάξουν.

Στις 10 Σεπτεμβρίου 1885 οι υπάρχουσες σειρές της Ρωμυλίας επισημάνθηκαν με δύο διαφορετικές εικόνες του βουλγαρικού θυρεού (ένας λέων), και στη συνέχεια με τον λέοντα σε πλαίσιο και την επιγραφή «Βουλγαρικά Ταχυδρομεία» στα βουλγαρικά (με κυριλλικά γράμματα). Όπως και με τις πρώτες επισημάνσεις, αυτές είναι ασυνήθιστες, με τιμές που κυμαίνονται από 6 έως 200 δολάρια ΗΠΑ και τα πλαστά είναι ευρέως διαδεδομένα. Από το 1886 και μετά, η επαρχία χρησιμοποίησε βουλγαρικά γραμματόσημα.

## Εικόνες

File:StampEasternRumelia1885Michel18II.JPG|Γραμματόσημο με επισήμανση τον λέοντα του Βουλγαρικού θυρεού. 20 παράδες (μισό γρόσι).
File:1885juznabulgaria5piastres.jpg|Γραμματόσημο με επισήμανση τον λέοντα του Βουλγαρικού θυρεού μέσα σε πλαίσιο και την επιγραφή "Βουλγαρικά Ταχυδρομεία". 5 γρόσια.


## Σημειώσεις


## Δείτε επίσης
* Γραμματόσημα και φιλοτελική ιστορία της Ελλάδας
* Γραμματόσημα και ταχυδρομική ιστορία της Βουλγαρίας

Ρωμυλια
Κατηγορία:Ανατολική Ρωμυλία